Os chanzos: FACENDO O CAMIÑO (26-2)\nContinuación do día 12 de xuño – En Gonzar, en vista de non atoparmos outra cousa en perspectiva dispoñémonos a preparar o compango na cociña do albergue, menos mal que en previsión de algo así mercaramos todos os ingredientes necesarios en Portomarín. É dicir, todos non: cando imos quentar auga para cocer uns espaguettis decatámonos da falta de sal e non o hai na cociña. Non sabemos como facer porque no albergue non aparece ninguén a quen acudir. Cando chegamos vimos a porta aberta e entramos para nos acomodar. No cristal da porta había un cartel coa indicación de que en caso dalgún problema chamásemos ó teléfono tal, tal e tal para ser atendidos; pero non é cousa de telefonar para preguntar onde se pode atopar un pouco sal.\nDaquela saio fóra e vou ata a leira onde un home e unha muller traballan co tractor. Pregúntolle se por alí polas proximidades haberá algunha tenda e respóndenme negativamente, pero a muller di que se é só polo sal non nos preocupemos que nolo dá ela e, moi amable, deixa o labor para ir á casa e saír cunha manchea del nun pratiño. “O que lle sobre déixeo alí”, dime. E pregúntame: “¿E logo hai aí moita xente?” Respóndolle que estamos seis persoas, aínda que en realidade somos oito, porque me esquecín de dous brasileiros (os primeiros que encontro empeñados en nos falar castelán). O resto somos tres vascos, o alicantino Elio, Inma e mais eu.\nPolo albergue vén pasando moito xente que para un pouco tempo, descansa, toma folgos, olla o panorama e despois prosegue vía. Así farán catro simpáticas catalás, de Sabadell, gordiñas elas, comedoras de chocolatíns e lambetadas similares a todas as horas, ás cales xa viramos cousa de tres quilómetros máis atrás sentadas en roda á sombra duns carballos. Agora cóntannos que empezaron o camiño hai dous días e quéixanse xa de a cousa ser demasiado para o seu corpo, nada afeitas a camiñar, as tres oficinistas. Unha delas, ademais, ten o traballo ó lado da casa onde vive, así que xa podemos botar contas de canto anda cada día, ó que outra retruca que ela anda da porta da casa á porta do coche e da porta do coche á porta da oficina. Así e todo, hoxe queren facer uns quilómetros máis, a ver se son capaces de chegar a Ventas de Narón. Esperan dese xeito adelgazar uns gramos e eu prognostícolle que de seguiren papando chocolate a todas as horas do día de pouco lle valerá andar uns quilómetros de máis ou de menos. A máis gordecha pídeme que lle colla en peso a mochila, a ver se non me parece traballo bastante camiñar con semellante carga ó lombo e a ver se eso non rebaixa gordura. Sopésoa e calcúlolle uns sete ou oito quilos. Fínxome asombrado: “¿Pero como andas con tanto peso ás costas?” “Pois só levo o imprescindible, porque haberías ver canto lle metera de primeiras; pero o meu marido empezou, quita esto, quita o outro, bo, case nos cabreamos. Pero agora agradézollo.”\nEn fin, deixámolas ir e imos atender o xantar, ó que convidamos a Elio, un tanto desolado porque viña coa idea de comer de restaurante e non trae consigo nin un triste anaco de pan para levar á boca. Non lle queda, polo tanto, outro remedio que compartir as nosas provisións.\nPero a preparación dos espaguettis preséntase problemática. Na pota posta a quentar na cociña eléctrica do local hai máis dunha hora, a auga non quere ferver. Mellor dito, non pasa de estar sinxelamente morna, sen máis. Ó cabo será Elio quen busque a solución: utilizaremos a chaminea da sala de estar. Buscamos un par de bloques a xeito de trepia para asentar a pota, xuntamos un brazado de garabullos e poñémonos a cociñar a estilo rústico.\nCando por fin temos o xantar listo, despois de nos afumar coma chourizos antes de descubrir como se abría o tiro da chaminea, decatámonos doutro problema: ninguén ten saca-corchos, ou tira-rollas, e somos incapaces de abrir a botella de viño.\nVolta a lle pedir auxilio á señora veciña, e volta ela toda amable a ir á súa casa, onde colle unha chave e nos leva ó bar. Sorpresa: “¿Ten vostede a chave do bar?”, preguntámoslle. E ela: “Si. A ver se abro un pouco máis tarde. ¿Hai moita xente agora no albergue?” Dígolle que catro ou cinco persoas máis e ela asinte aprobadora coa cabeza. Un pouco máis tarde saberemos que os amables veciños do sal e o tira-rollas son os propietarios do bar; pero só o abren cando no refuxio de peregrinos se xunta a cantidade suficiente de xente para garantir un pouco de negocio.\nDespois de comer, a falta de mellores perspectivas, botámonos a durmir a sesta, cousa que nos vai resultar imposible, porque outro tanto se puxeron a facer dous vascos e cos seus ronquidos arman os benditos un ruído superior ó de locomotoras a toda marcha. Ímonos daquela dar unha voltiña polo lugar, a ver a igrexa, a área de descanso, as carballeiras e todo eso, e cando regresamos o albergue está a tope de xente. En consecuencia xa abriu o bar e os peregrinos toman as súas cervexas.\nE agora unha nova sorpresa: a veciña que nos dera o sal e nos facilitara o tira-rollas para a botella do viño está no albergue remexendo nuns papeis. Ó cabo resulta ser ela tamén a hospitaleira, e tíñao así de caladiño.\nDinos que nos rexistremos nós mesmos e poñamos os carimbos nas nosas credenciais, segundo o máis rigoroso sistema de auto-servicio. E se temos algún problema, xa sabemos...\nPublicado por Francisco Ant. Vidal ás 22:21


Parece indecente | Galicia Digital\nVai ter razón o empresariado que opina que todas as axudas do Goberno, todos os investimentos para paliar esta crise, se entreguen ó empresariado creador de emprego, porque se o problema é a perda dos postos de traballo, os únicos que o poden paliar son os empresarios.\nE sen embargo segue a outorgar apoio ó sector bancario que recibe miles de millóns, unha e outra vez, sen que o creto privado e ó pequeño empresario se mova.\nAs grandes entidades do sector veñen de facer públicos os seus resultados do primeiro semestre do presente ano, este mesmo semestre que traballadores e empresas veñen de sufrir nas súas carnes, e no que a maioría das empresas se considera afortunada se consegue cubrir todas as súas necesidades, agardando por mellores tempos. As entidades bancarias, en cambio, veñen de ter o terceiro mellor resultado da súa historia, cun resultado de cincuenta e dous millóns de euros diarios de beneficios.\nO beneficio habitual do sector está en comprar diñeiro e vender diñeiro, sendo a diferencia entre un e outro precio o resultado líquido ou ganancia. Pero ademais as entidades teñen comisións de todo tipo, cuotas que veñen de imponer por innúmeros servizos. E como o manexo do diñeiro permite que parte dese diñeiro permaneza dentro da maquinaria que no negocia, segue a ser o mellor negocio do mundo. E, dentro da crise xeral que nos afecta, o sector mellor tratado pola deusa Fortuna, do que algún membro relevante ousa comentar o desexo de medrar máis no mercado exterior ca no español.\nE esto, nun país que ten máis dun millón de familias con todos os seus membros en paro, con máis de catro millóns de parados, coas empresas agardando polo creto salvador, e o Goberno soltando millóns que producen ningún resultado ó nivel preciso. Pois parece indecente.


Proba de resposta múltiple A2 A3 A4 A7 A8 B1 B5 B6 B7 B8 B9 C5 Realizarase na data oficial fixada pola FEE (nas dúas oportunidades de exame: Xaneiro e Xullo)\nNesta proba, esixirase unha calificación mínima de 4/10 para aprobar a asignatura. 60\nTraballos tutelados A1 A2 A3 A4 A5 A6 A7 A8 A9 A10 A11 A12 A13 B2 B1 B3 B4 B5 B6 B7 B8 B9 C1 C4 C5 C6 C7 C8 Esta metodoloxía engloba todo o traballo práctico que os profesores consideren relevante para a aprendizaxe do alumnado.\nAs veces, dende a propia aula, os profesores farán estas propostas de traballo práctico que se resolverán in situ, non sempre, o alumno poderá acceder a elas con antelación. Por elo, a asistencia ós grupos interactivos é moi recomendable.\nOutras prácticas colgaranse en moodle, establecendo datas de entrega/defensa.\nOs profesores podrán propoñer a realización dun traballo académico que xunto coa súa exposición, libere os alumnos da realización da proba de resposta múltiple, acadando deste xeito o 100% da cualificación final (condicionado ao cumprimento da evaluación continua). O traballo solo podrá realizarse o longo do período docente, nas datas ofertadas polo profesor. 40\nSesión maxistral A3 A4 A evaluación desta metodoloxía levarase a cabo na proba de resposta múltiple. 0\nÉ de aplicación a normativa de evaluación, revisión e reclamación das calificacions dos estudos de grado e mestrado universitario, da UDC (19/12/13, modificada polo Consello de Goberno de 29 de xaneiro de 2015):\nOs alumnos conocerán as calificacions dos traballos (40%) antes da realización do exame de Xaneiro. Estas calificacións son as mesmas para as dúas oportunidades de examen (Xaneiro e Xullo), xa que a única proba que se realiza na data oficial de exame, tanto en Xaneiro coma en Xullo, é a proba de resposta múltiple. O 60% restante só pódese acadar ó longo do período docente no que se imparte a asignatura, independentemente da opción de exame (xaneiro ou Xullo) que elixa o alumno.\nAinda que poda resultar unha obviedade, a nota necesaria para superar esta asignatura en termos globais, despois de aplicar todolos criterios mínimos establecidos nesta guía, é un 5/10.\nOs criterios de evaluación e calificación son, exactamente, iguais nas duas oportunidades de exame (Xaneiro e Xullo).\nOs alumnos que elixan a opción de matrícula a “tempo parcial”, deberán comunicárllo ó profesor, ó inicio do cuatrimestre no que se imparte a docencia.\nCalquer información, aviso ós alumnos,… colgarase na plataforma Moodle, que enviará un e-mail notificandoo.\nÉ altamente recomendable a asistencia a clase e o seguimento de todas as actividades programadas na materia.\nPara aqueles alumnos que cumpran os requisitos esixidos para o acceso á proba adiantada, o criterio de avaliación será dun 50% -50%\nAcordo da FEE: a calificación de Non Presentado esixe que o alumno non participe en actividades que superen o 20% da calificación.\nÉ responsabilidade do alumno consultar a dirección de e-mail ca UDC lle asigne.\nA guía GADU dende o noso punto de vista, e máis cando falamos de economía, debe ser unha guía aberta ós cambios que acontezan ó longo do curso que temos por diante. En ningún caso debe entenderse coma un contrato co alumno.\nAs GADU, deben ter a flexibilidade necesaria para que os profesores podan adaptalas a todo tipo de circunstancias: persoais (enfermidade,...); sociais (explicación/discusión sobre acontecementos recentes que o profesor considere relevantes para os seus alumnos,..); necesidades do propio alumnado,...


Portal de noticias:::: setembro 2019\nOUZANDE celebra o incio das clases de música tradicional cun concerto de Invernía...\nSerá este sábado día 21 de setembro ás 21.30h no Campo da Festa de Ouzande e con el darán o pistoletazo de saída ás múltiples disciplinas musicais que cada sábado reúnen a centos de persoas neste mesmo lugar para aprender desde a bailar puntos de xota ou muñeira ata a converter o aire en música de gaita.\nNesta velada han informar dos prezos e demais detalles das clases e tamén se fixarán os horarios de PANDEIRETA, BAILE que terán lugar os sábados pola tarde, e das clases de ACORDEÓN, GAITA E TAMBORIL, que se celebrarán os sábados pola mañá. As clases comezarán o PRIMEIRO FIN DE SEMANA DE OUTUBRO. A presentación terá como colofón a actuación da Banda de Gaitas INVERNÍA, da que forman parte os músicos do grupo Retrouso da Fervenza de Ouzande.\nInvernía vén de actuar no Festival Intercéltico de Lorient, en representación de Galicia. A súa participación vén de colleitar un importante éxito e moi boas críticas. A Banda está formada, ademais dos músicos ouzandeses, por outros das agrupacións: Gaiteiros de Buxantes (Dumbría), Pana Raiada (Compostela) e Sonche Lerias (Vedra). Ao remate do concerto continuarase cunha foliada na que participaran os músicos e alumnos das diferentes clases. Haberá un posto con servizo de bar, bocadillos e empanada para os asistentes. O campo estará cuberto. As persoas interesadas poden informarse ou matricularse en: carreirosouzande@gmail.com facebook.com/afervenza.deouzande\nInvernía actuando con Susana Seivane en marzo deste ano.\nInvernía no Festival Intercéltico de Lorient\ncartel das clases de música tradicional d´A Fervenza de Ouzande.\nPublicado por manueldetopete ás 10:35 Ningún comentario:\nEtiquetas: a fervenza de ouzande, festa, Ouzande\nOuzande despide esta fin de semana a tempada festiva de verán coa romaría do Socorro, desde o xoves 29 de agosto estanse celebrando os actos festivos da novena á Virxe do Socorro e hoxe comeza a festa co grupo Kyoto, mañá misa ás 13.15h e sesión vermú con Orquídea, pola noite esta formación únese a Trío Savoy para amenizar a verbena. Xa no domingo, día grande das festas coa misa ás 13.15h e trala procesión poxa das ofrendas á Virxe. A seguir concerto da Banda de Música Municipal da Estrada que durante a mañá estará facendo pasarrúas pola parroquia.\nGrupo Foliada nas festas de agosto\nsesión vermouth nas festas patronais de agosto\nPublicado por manueldetopete ás 10:54 Ningún comentario:\nEtiquetas: cchara, festas, Ouzande, xunta parroquial


Fernández Castiñeiras declara que roubou o Códice seguindo directrices do deán da Catedral | Candidatura do Povo\nFernández Castiñeiras declara que roubou o Códice seguindo directrices do deán da Catedral\nPosted on 4 Setembro 2012 by CANDIDATURA do POVO\nLevantouse o secreto de sumario do Caso Códice Calixtino. A Candidatura do Povo xa comunicou ao xuíz Vázquez Taín a intención do noso grupo municipal de personarse como acusación particular no proceso para determinar as responsabilidades eclesiásticas e políticas existentes detrás da misteriosa desaparición do Códice. As declaracións recentemente realizadas polo electricista Manuel Fernández Castiñeiras ante o xuíz instrutor botan máis leña ao lume da polémica sobre a existencia dunha trama eclesiástica que posibilitaría, e ampararía, a desaparición da xoia histórica.\nDeclara agora Fernández Castiñeiras, que se encontra preso no macrocárcere de Teixeiro, que roubou o Códice seguindo as directrices marcadas polo deán José María Díaz e “outro administrador” do que non se precisa o nome. A finalidade da operación –ampliamente lograda- sería dar proxección internacional á Catedral de Compostela, cuxa recadación, segundo informa El País Galicia,“baixa de forma notoria nos anos ordinarios, é dicir, os que non son santos”. Segundo a fonte citada, Fernández Castiñeiras “recibiría diñeiro” por esta participación antes de que o Códice retornase ao seu lugar.\nAs declaracións do electricista que mantivo unha relación laboral coa Catedral de Compostela durante 33 anos fixéronse a solicitude da defesa do preso e incitan a pescudar nunha tese que xa é vox populi entre a veciñanza da cidade: que a desaparición do Códice Calixtino é un delito no que M. F. C. sería apenas un oportuno chivo expiatorio, existindo detrás da súa presunta actuación unha trama de responsabilidades que implicaría importantes responsábeis da curia compostelana.


Un texto de Marilar Aleixandre e Ánxela Bugallo, o artigo español de investigación educativa máis citado da última década - Praza Pública\nUn texto de Marilar Aleixandre e Ánxela Bugallo, o artigo español de investigación educativa máis citado da última década\nMarilar Aleixandre, catedrática de Didáctica das Ciencias Experimentais na Facultade de Ciencias da Educación da USC\n“Doing the Lesson” or “Doing Science”: Argument in High School Genetics (.pdf)\n“Doing the Lesson” or “Doing Science”: Argument in High School Genetics foi publicado en 1999 e é pioneiro dunha liña emerxente a principios da pasada década sobre argumentación e uso de probas. Aleixandre e Bugallo analizaron, xunto co profesor Richard A. Duschl (Penn State, EE.UU), analizaron a capacidade dos alumnos dun instituto galego para xerar ideas e argumentos científicos nunha aula centrada na xenética.\nAs investigadoras observaron e gravaron os e as alumnas, mentres conversaban sobre os temas expostos na clase, distinguindo entre aqueles argumentos máis ligados con seguir ou facer a lección e aqueles outros máis creativos, relacionados co método científico. Segundo Aleixandre, a razón de que o artigo tivera tantas citacións (un cento na última década, un número elevadísimo para un texto de ciencias sociais) débese a que traballaron nun ámbito, o da argumentación, moi pouco tratado daquela, e polo tanto este texto se usou decote como referencia en investigacións posteriores.\nTodo isto levou o artigo a ser o texto español de investigación educativa máis citado dos publicados nas revistas do Social Sciences Citation Index (SSCI) na década 1998-2009. O ranking, que se pode consultar no número 250 de Revista Española de Pedagogía, foi elabadi polo profesor Antonio Fernández-Cano. Segundo o investigador da Universidade de Granada, nos dez anos estudados publicáronse 1.067 artigos españois, dos que o 71% procede das 15 universidades máis produtivas, entre as que figura a USC na 13 posición, con 30 artigos. Do total deses 1.067 só 74 teñen dez ou máis citas.


Funil de Fene (A voapluma, 16/10/1999) - Xavier Alcalá\nHome Galego Hemeroteca A voapluma (Diario de Ferrol) Funil de Fene (A voapluma, 16/10/1999)\nFunil de Fene (A voapluma, 16/10/1999)\nXavier Alcalá 18th Agosto 2015\t A voapluma (Diario de Ferrol) / Galego / Hemeroteca / Uncategorised\nTodas as mañás, segundo tomo consciencia do novo día, xorden na miña memoria un nome e un martirio: Fene, e a perda noxenta do tempo, con gasto inicuo e risco de chegar tarde. Imaxino a saída da autoestrada en Laraxe e a incorporación a unha lenta ringleira de vehículos que tentan atravesar a vila dos estaleiros (e das mellores ameixas do Impaís). Da Coruña a Laraxe pódese tardar vintecinco minutos, e, con sorte, outro tanto de Laraxe a Ferrol; pero, sen sorte -como hai uns días-, aínda se gastan tres cuartos de hora da saída da autoestrada do Atlántico á ponte das Pías.\nO caso de Fene é para rexistro no Guinness: de esganamento do tránsito durante décadas; e de idiocia colectiva, a dos habitantes deste anaco de Galicia que idiotamente non se converteu na Cidade das Rías, coas súas pontes harmoniosas sobre as de Ares e Ferrol; e a dos administradores -aos que estupidamente votamos- que non souberon prever, e actuar en consecuencia.\nO día dos tres cuartos de hora había reunión dos empresarios galegos na Malata de Ferrol, e moitos deles aturaron a mazada porque tamén deben ser pampos. Como idiota é Galicia enteira, que xa sufriu o funil de Redondela con paciencia de “pueblo de almas rendidas”.\nA babosería chega a que haxa quen tema realizar o proxecto de “ronda Oeste” do concello fenés “por se iso retrasa a finalización da autovía”…\nEn fin, pido público perdón ao xeral dos galegos, e aos gremios mencionados; porque eu non son galego, e porque tal vez sexa o verdadeiro parvo deste conto.\n[Diario de Ferrol, A voapluma, 16/10/1999]\nA voapluma / Diario de Ferrol / Fene / Funil de Fene\nPrevious PostSaudades de Bruxelas\nNext PostPortas ao campo (A voapluma, 17/10/1999)


Zapatero aununciou hoxe un axuste duro\nZapatero aununciou hoxe un axuste duro ao que temos que dar unha resposta contundente.\nO primeiro que queremos deixar claro é que na Universidade da Coruña defendemos, e defenderemos, que se respecten os acordos salariais subscritos polo persoal funcionario e o Convenio Colectivo do persoal laboral.\nAs solucións do goberno\nA can fraque...\nXa referente á noticia do día:\nAs políticas artelladas na pasada fin de semana, e que fixeron subir a bolsa até límites que din históricos, contentan ao capital e estanse a poñer en práctica no estado español de xeito “progresivo”.\nO primeiro compromiso do goberno foi o de recortar o deficit público. Para facelo tiña dúas opcións: unha reforma fiscal profunda para meter a man nas contas dos poderosos ou dispoñer que os traballadores paguen a crise; isto é, recorte en investimentos, en soldos, en pensións, suba do IVE e reforma laboral. Era evidente que o goberno do PSOE ía optar pola segunda opción.\nZapatero mostrou o seu verdadeiro rostro, anunciando un duro paquete de medidas de corte neoliberal que fará recaer a crise do capital esencialmente sobre os traballadores públicos e os pensionistas, para satisfacción dos distintos voceiros do capital no ámbito internacional: a UE, o FMI e os gobernantes europeos.\nAs medidas adoptadas sufrirémolas os de “abaixo”, mentres que a banca, os especuladores e os que se forraron en tempos de bonanza, os culpables da crise, vanse de rosiñas. Agardamos que os sindicatos maioritarios, ate agora escondidos debaixo das mesas, tomen nota do anunciado.\nA primeira gran medida anunciada por Zapatero é a da rebaixa media do 5% no soldo, desde o mes de xuño, dos empregados públicos que afectará ás tres administracións -central, autonómicas e locais-. Os salarios públicos, ademais, conxelaranse en 2011 coa baixada deste ano consolidada.\nReducindo salarios non se soluciona o problema, a crise económica, xeradora do desemprego, non ven provocada nin polas supostas rixideces do mercado laboral (máis de 4.600.000 parados así o manifestan), nin polos mileuristas salarios dos traballadores/as da administración pública.\nNo referente á administración pública, o comunicado polo Presidente do Goberno incumpre os acordos, xa paupérrimos (0,3% para o ano 2010…), cos sindicatos maioritarios.\nNon é a primeira vez que os enganan. Nos orzamentos do estado para este ano prevíase unha taxa de reposición de vacantes do 15% (de cada 100 traballadores que deixaban a administración, por xubilación…, cubríanse, sómente, 15), no anuncio, en marzo, da oferta de emprego público, esa taxa pasou ao 10% sen que os sindicatos dixeran nin “mu".\nSe o goberno impón estas medidas. Que deixa para negociar cos sindicatos?.\nA desmobilización que neste proceso nos impuxeron eses sindicatos que pretendían o reparto dos efectos da crise que, insistimos non é culpa dos traballadores/as, posibilitou que, debilitados, se nos impoñan as receitas máis duras. Se non reaccionamos agora non o faremos nunca!.\nAgardamos que esa reacción sexa inmediata e se convoquen mobilizacións, que non sexan só testemuñais, acordes coa gravidade do que se nos aveciña.\nTemos que facer realidade un clamor popular: que a crise a paguen os que a crearon!.\nDixémolo por activa e por pasiva:\nFAI FALTA XA UNHA FOLGA XERAL!\nRegalo de Zapatero ao FMI, empresarios, especuladores, gobernantes europeos...\n17 DE MAIO TODOS/AS A SANTIAGO!


Na Biblioteca Fórum Metropolitano dispoñemos do servizo de préstamo de tabletas, modelo Nexus 7, para aquelas persoas maiores de idade que, sendo socias das bibliotecas, presenten o DNI xunto co seu carné no momento de préstamo.\nCondicións para o préstamo de tabletas\nÉ necesario ser socio/a da biblioteca, maior de idade e presentar o carné xunto co DNI no momento do préstamo. Non poderá ter o carné penalizado.\nA persoa interesada debe ler e asinar un documento de aceptación das condicións de uso así como facilitar o DNI para facer unha fotocopia que se achegará co devandito documento.\nO/a usuario/a interesado/a solicitará o servizo no mostrador da biblioteca.\nA duración do préstamo será de 21 días.\nPrestarase un dispositivo por persoa cos accesorios oportunos.\nO persoal da biblioteca comprobará que a tableta vaia acompañada dos seus accesorios. Isto farase antes do préstamo e no momento da devolución. A persoa usuaria terá que estar presente.\nAo devolver a tableta, restaurámola á configuración inicial para limpar todos os datos persoais e apps descargadas. A túa seguridade e privacidade quedan garantidas.\nO préstamo e a devolución realizaranse na propia biblioteca e entregaráselle en man ao persoal bibliotecario.\nO dispositivo ten que ser devolto con batería para ser aceso e con todos os accesorios.\nA persoa usuaria non poderá "rootear" ou piratear a tableta, calquera práctica que implique cambiar ou modificar o sistema operativo e a zona de memoria onde se gardan os valores de fábrica da tableta. A persoa usuaria poderá instalar calquera programa que non lle afecte ao funcionamento de baixo nivel da tableta, para que esta poida ser reseteada sen problemas aos seus valores de fábrica.\nHaberá que comunicar no momento da devolución se hai algún problema de funcionamento do aparello. De non comunicarse, considerarase responsable a última persoa usuaria e aplicaráselle a sanción correspondente.\nIncumprimento das condicións de uso\nCando a persoa usuaria se atrase aplicaráselle a mesma sanción que co resto dos materiais da biblioteca: días de atraso equivalentes a días sen préstamo.\nDevolver o lector con danos debido a un mal uso levará unha sanción de 3 a 6 meses sen facer uso dos servizos das bibliotecas municipais para os que se requira a presenza do carné (préstamo, internet). Coa reparación dos danos eliminarase a sanción.\nNon devolver o dispositivo ou algún dos seus compoñentes implicará unha suspensión permanente do uso do carné das bibliotecas municipais. Soamente a reposición dos aparellos eximirá de tal sanción.\nSe o prefires, podes realizar a túa procura combinando distintos criterios. Só tes que acceder á busca avanzada


Os miserábeis - Cinema - DUPLEX\nBaseada na curtametraxe homónima, a película céntrase na historia de Stéphane (Damien Bonnard) que, á súa chegada a Cherburgo, se une á brigada contra o crime de Montfermeil. No seu equipo atópanse dous axentes, Chris e Gwada (Alexis Manenti e Djibril Zonga), coñecidos por empregar uns métodos de investigación bastante peculiares. Stéphane terá que lidar cos gángsters do barrio e aprender a moverse no mundo criminal sen ser descubertos. Durante un arresto e aproveitando un despiste dos axentes, un dron empeza a gravar cada un dos seus movementos.\nSubtítulos traducidos ao galego co apoio da Secretaría Xeral de Política Lingüística\nTrata con notábel forza un asunto algo manido (...) o elenco é formidábel (...) Hai abundante nervio e drama, e no seu interior leva unha mensaxe sobre a fortaleza da mocidade que é o que a ata á obra de Victor Hugo.\nOti Rodríguez Marchante ABC\nUn debut impresionante (...) É como se a historia orixinal de Hugo se tivese mesturado con 'The Wire' e 'Training Day': un thriller urbano áspero e cru que ofrece unha crítica social sobre a situación actual dos suburbios franceses.\nTítulo orixinal: Les misérables\nElenco: Damien Bonnard, Alexis Manenti, Djibril Zonga, Jeanne Balibar, Steve Tientcheu\nMontaxe: Flora Volpelière\nDirección de arte: Karim Lagati\nVestiario: Marine Galliano\nSon: Arnaud Lavaleix\nProdutora: Lily Films, Rectangle Productions, Srab Films\nCannes 2019 (premio do xurado)


COMO BLOQUEAR OS ANUNCIOS DE YOUTUBE MOLESTOS CUN SÓ CLIC - BRANDO\nComo bloquear os anuncios de YouTube molestos cun só clic\nYouTube é o segundo motor de busca con millóns de usuarios fieis en todo o mundo. Podes ver transmisións en directo ou outro contido de vídeo na plataforma. Hai algo para todos en YouTube. Os usuarios prefiren ver contido en YouTube que calquera outra plataforma, xa que é unha gran fonte de entretemento. Non obstante, algo irritante de YouTube son os anuncios que aparecen mentres ves un vídeo. Entendemos que coa axuda destes anuncios, os creadores de YouTube están gañando cartos, pero o que nos molesta é a cantidade de anuncios que temos que ver mentres vemos un vídeo. Polo tanto, para solucionar este problema molesto para todos, temos unha guía sobre como bloquear os anuncios de YouTube que pode seguir para desfacerse dos anuncios non desexados en YouTube.\nRazóns para bloquear os anuncios de YouTube\n4 xeitos de bloquear os molestos anuncios de YouTube\nMétodo 1: obtén YouTube Premium\nMétodo 2: usa a extensión de Chrome\nMétodo 3: usa o hack de URL para bloquear anuncios\nMétodo 4: usa o sitio web ViewPure\nA única razón pola que os usuarios prefiren bloquear anuncios molestos en YouTube é obter unha mellor experiencia de transmisión de contido na plataforma sen interferencias. A duración destes anuncios pode ser de 30 segundos a 3 minutos , o que resulta frustrante cando obtés varios anuncios nun mesmo vídeo.\nedge non pode chegar a esta páxina\nSe desexa desfacerse dos molestos anuncios de YouTube, pode buscar Subscrición a YouTube Premium . Con YouTube Premium, non recibirás ningún anuncio mentres ves un vídeo . Ademais, tamén podes reproducir a túa lista de reprodución de YouTube ou calquera outro vídeo en segundo plano con YouTube premium.\nAdemais, obterás unha experiencia máis suave con moitas funcións como música e xogos premium de YouTube. Tamén tes a opción de descargar o teufavoritoVídeos de YouTube.\nOs plans de subscrición premium son bastante accesibles e comeza desde 129 Rs / mes . Tamén podes optar por unha proba gratuíta . Para obter máis información sobre os prezos, pode facer clic aquí .\nas aplicacións de Windows 10 non se abrirán en 2019\nHai varias extensións de terceiros dispoñibles no navegador Chrome que podes usar para bloquear os anuncios nos vídeos de YouTube. Unha desas extensións é Adblock para YouTube que pode instalar desde a tenda web de Chrome.\n1. Abre o teu Navegador Chrome e diríxete cara ao Tenda web Chrome .\n2. Escriba Adblock para YouTube na barra de busca e faga clic na extensión dos resultados da busca.\n3. Toca en Engadir a Chrome .\n4. Fai clic en Engadir extensión para instalalo.\n5. Despois de engadir con éxito a extensión, podes fixala xunto á icona da túa extensión para acceder facilmente a ela para bloquear os anuncios en YouTube .\n6. Agora, reproduce o vídeo de YouTube .\n7. Finalmente, fai clic no botón extensión desde a esquina superior dereita da pantalla da ventá e acende a palanca para bloqueo de anuncios.\na impresora está nun estado de erro\nXa está; esta extensión de Chrome bloqueará os molestos anuncios para que poida ver os vídeos sen interferencias.\nLer tamén: Como saber se alguén bloqueou o seu número en Android\nUn truco probado para bloquear os anuncios de YouTube é o truco para URL. Este truco consiste en engadir un símbolo de punto no enderezo URL do vídeo que estás a ver en YouTube. Este é un truco impresionante que podes usar se te preguntas como bloquear anuncios de YouTube cun simple truco de URL. Para usar este corte, pode seguir o seguinte procedemento.\nNormalmente, parece o enderezo URL de calquera cousa que ves en YouTube https://www.youtube.com/watch? [...]\nTodo o que tes que facer é engadir un punto ( . ) símbolo xusto despois de youtube.com.\nO seu novo enderezo URL terá este aspecto: https://www.youtube.com ./ reloxo? [...]\nCando engades un símbolo de punto no enderezo URL do vídeo que desexas ver, xa non recibirás anuncios molestos mentres ves ovídeo. Non obstante, só poderás usar este hack na versión de escritorio de YouTube. Se desexa usar o URL hack no seu teléfono, terás que habilitar a opción do sitio de escritorio no teu navegador . Para habilitar o sitio de escritorio, abre Google Chrome> toca tres puntos verticais na esquina superior dereita da pantalla> Selecciona o sitio do escritorio.\nMicrosoft Edge non funciona despois da actualización de Windows 10\nMétodo 4: usar ViewPure páxina web\nOutra alternativa que podes usar se non o sabescomo bloquear anuncios de YouTube,é empregando o ViewPure páxina web . Este sitio web permite aos usuarios ver facilmente calquera vídeo de YouTube sen interrupcións nin anuncios intermedios . Siga estes pasos para usar oViewPurepáxina web.\n1. Abra o navegador e diríxase ao ViewPurEpáxina web .\n2. Abrir Youtube e copia a URL do vídeo que desexa ver sen anuncios.\na barra de espazo non funciona no portátil\n3. Agora, pega o URL do vídeo de YouTube na barra de busca doViewPuresitio web que di ' Introduce o URL de YouTube ou o termo de busca . '\n4. Finalmente, toca Purificar e mire o seu vídeo sen anuncios.\nPreguntas máis frecuentes (FAQs)\nQ1. É legal bloquear os anuncios de YouTube?\nNon é ilegal bloquear os anuncios de YouTube e os usuarios poden usar extensións de bloqueo de anuncios para evitar ver os anuncios entre os vídeos de YouTube. Pero os usuarios non teñen dereito a interferir co dereito do editor de publicar ou restrinxir o acceso ao contido de dereitos de autor na plataforma.\nQ2. Como podo bloquear os anuncios de YouTube en Chrome?\nPara bloquear anuncios de YouTube no navegador Chrome, pode usar unha extensión de bloqueo de anuncios chamada ' Adblock para YouTube 'Ou calquera outra extensión que podes atopar na tenda web de Chrome. Tamén podes usar o hack de URL para bloquear os anuncios de YouTube.\nComo bloquear e desbloquear un sitio web en Google Chrome\nComo facer videochamadas en Telegram\n9 xeitos de solucionar o erro da mensaxe non enviada en Android\nComo deter os anuncios emerxentes en Android\nAgardamos que o noso guía Como bloquear os anuncios de YouTube foi útil e puideches desfacerte dos molestos anuncios dos vídeos de YouTube. Se che gustou o artigo, avísanos nos comentarios a continuación.\nActivar ou desactivar os filtros de cor en Windows 10\nActivar ou desactivar os filtros de cor en Windows 10: os filtros de cor introducíronse no Windows 10 build 16215 como parte do sistema de facilidade de acceso. Estas cores\n4 mellores aplicacións de ocultación en Android\nA privacidade é querida por todos e tamén o é para ti. Agora podes reflexionar sobre que aplicacións instalar? Así que aquí imos coas 4 mellores aplicacións e datos de ocultación en Android.\n3 xeitos de configurar o correo de voz en Android\nWindows 10 build 17704 (Redstone 5) inclúe melloras en Edge, Skype e Xestor de tarefas\nCorrixir a chamada de WhatsApp que non soaba en Android\n4 xeitos de solucionar a icona X de volume vermello\nComo corrixir o erro das imaxes de Tumblr que non se cargan\nComo solucionar o erro do servidor DNS que non responde\nComo solucionar o 100% do uso do disco en Windows 10 versión 1809\nSoluciona un erro de discordia limitado\nResolto: AMD Radeon Software deixou de funcionar con Windows 10, 8.1 e 7\nerro de arranque de Windows 10 0xc00000f\ndriver_overran_stack_buffer corrección de Windows 10\nComo saco a miña impresora do estado de erro?\ngoogle chrome windows lento 10 2018\na busca de Outlook non funciona despois da actualización\nfallou a comprobación de discordia se hai actualizacións


O presidente dos depuradores galegos recoñece que obter semente non é doado, pero que os pósitos deben apostar por iso\nRibeira / La Voz 21/02/2021 20:43 h\nContrariamente ao esperado pola crise sanitaria e o peche da hostalaría, moitas especies de bivalvo están a ter dende hai tempo unhas cotizacións elevadas. No Nadal, ameixa xaponesa e navalla acadaron nas lonxas cotizacións de récord. Incluso nesta época do ano, na que o cocido é o rei das mesas, moluscos como o berberecho manteñen alto o listón. O presidente da Asociación Galega de Empresarios Depuradores de Moluscos (Agade), Roberto Fariña (Cambados, 1972) recoñece que o balance do 2020 non é positivo nin en facturación nin en vendas, pero tamén subliña que agardaban un exercicio practicamente a cero.\n—Que saída ten o bivalvo que tan alto se cotiza coa hostalería pechada?\n—Coa pandemia aprendemos que pechar a hostalaría é como pechar unha autoestrada e que a circulación teña que ir por outros lados. Cando descendeu o consumo na hostalaría aumentou nas grandes áreas, principalmente en especies como o berberecho, a ameixa xaponesa e o mexillón. Pola contra, variedades como a ameixa fina grande, a babosa ou a ostra son máis propias do sector da restauración e non lograron remontar noutras canles. Agora ben, non debe perderse de vista que houbo unha gran caída en primeira venda. Durante o pasado ano foron 6.465.000 quilos, fronte aos 9.828.000 do 2019.\n—E o aumento de prezos?\n—Existe un problema enorme, que é a caída da produción. Cando pensabamos que a situación ía ser malísima, os prezos aumentaron de forma inusual. De feito, mentres a caída na produción estivo entre o 35 % e o 40 % no conxunto de Galicia, na facturación foi dun 25 %. Houbo unha forte demanda de determinadas especies e debe aumentarse a produción para atender a demanda do mercado nacional. No Nadal atopámonos con cotizacións elevadas e mercados desabastecidos. A día de hoxe hai países que teñen maior produción e están vendendo máis barato.\n—Cal é a fórmula para logralo?\n—Unha son os fondos anunciados pola Xunta para que as confrarías poidan mellorar os seus terreos, pero tódolos sectores deben poñer da súa parte. Incrementar a produción de bivalvos require agora de traballos que igual antes non facían tanta falla. Obsérvase nos bancos das Rías Baixas, nos que hai especies que están descendendo de xeito significativo, como as ameixas rubia ou fina. As tarefas de recolección de molusco deben compaxinarse con labores de semente e limpeza. Hai que analizar os datos e valorar os efectos derivados da caída produción, porque Galicia sempre foi o principal centro de abastecemento de bivalvos.\n—Fala de sementar, pero é un feito que existe un problema para a consecución de semente\n—Entre os integrantes de Agade figura a empresa A Ostreira, que é a principal subministradora de cría de bivalvo. Si é certo que non resulta doado. Un dos proxectos de futuro é fomentar as empresas acuícolas do sector, especialmente en momentos nos que se observa que a cría non se desenvolve como hai anos.\n—Fala de proxectos a medio ou longo prazo, e recoñece que é un proceso complexo.\n—Toda Europa está demandando semente. O sistema de hacheri non é exclusivo de Galicia. Hai moitas en Francia. Por iso é algo que o sector non debe desatender. De aí a aposta que fai a Administración autonómica de ofertar criadeiros para as confrarías. Eu penso que a maioría dos pósitos están interesados, pero non chega coa semente. É preciso compaxinar iso con outro tipo de accións.\n—Afirma que houbo mercados desabastecidos, quen cubre esa demanda non satisfeita?\n—Holanda e Francia están a dominar boa parte do mercado con navalla, ameixa e berberecho a prezos máis baixos, tamén Italia, ou Portugal. España é un cliente moi apetecible para todos e hai que entender a situación dos mercados se queremos ser unha potencia europea.\n«Áreas como as Rías Baixas son as máis afectadas polo cambio na concesión da ribeira do mar»\nEntre as numerosas inquedanzas do sector figura unha batalla emprendida hai tempo para a que aínda non se ve o remate. Trátase da proposta da modificación da Lei de Costas, que suxire unha redución da duración das concesións na ribeira do mar. Nesta disputa co Ministerio para la Transición Ecológica, Fariña converteuse nun dos voceiros do colectivo mar-industria.\n—Como valora a noticia de Mar de solicitar ao Goberno central a xestión dos terreos de domino público marítimo-terrestre?\n—É unha noticia que o sector aplaude, porque pode ser a única ferramenta para arranxar esta situación. Nós somos ecoloxistas porque vivimos do mar. Mentres Galicia gañe competencias no sector do mar, vai ser positivo.\n—Vostedes non falan de instalacións ou empresas afectadas, pero resulta evidente que en zonas como as Rías Baixas o impacto pode ser catastrófico.\n—A ocupación no territorio da zona litoral é enorme, especialmente en zonas cun gran desenvolvemento industrial. Áreas como as Rías Baixas son as máis afectadas polo cambio na concesión da ribeira do mar.\n—Indica que cantas máis competencias teña Galicia no sector do mar máis positivo pode resultar, como non se intentou antes?\n—Mentres existiu unha liña de diálogo aberta entre o ministerio e Galicia parecía que non existía tanta urxencia. O que está a acontecer agora é inadmisible, como un incremento do canon que multiplica por dez o que pagamos pola ocupación da costa. A Administración debe entender as particularidades de Galicia. Incluso, temos empresas cunha tramitación en Madrid que dura anos, iso non pode ser.\n—Prevé que poida obterse unha solución a curto prazo.\n—Se Madrid continúa coa mesma disposición que ata agora, o camiño para arranxar isto vai ser largo e tortuoso. Hai que ver que resposta da o ministerio e que encaixe pode buscarse.


A alcaldesa e a concelleira de Benestar Social de Mos reuníronse co xerente do Consorcio | A Peneira da Louriña\n« A revista cultural Kalaikia, de A Peneira, inaugura un blog e un grupo no facebook\nRealizáronse reformas na Praza de Abastos do Porriño »\nA alcaldesa e a concelleira de Benestar Social de Mos reuníronse co xerente do Consorcio\nPublished 10 Febreiro 2009\tSen clasificar 28 Comments\nO xerente do Consorcio Galego de Servizos de Igualdade e Benestar, Lois Pérez Castrillo, informou á alcaldesa, Nidia Arévalo, e máis á concelleira, Ana Mª Rodríguez, do estado actual das actuacións deste organismo no Concello de Mos.\nDespois da integración da escola infantil de Petelos na Rede Galescola, o Consorcio acordara coa anterior corporación municipal a reforma da antiga escola de Coto Torrón para convertela en Galescola, así como o traslado da actual ludoteca que acolle este edificio a outra ubicación. Neste sentido, o proxecto para a habilitación da ludoteca no seu novo emprazamento está xa redactado e en disposición de pórse en marcha cando o Concello así o decida, e en canto ás obras en Coto Torrón para a nova Galescola, está redactado o proxecto básico para a rehabilitación e, trala redacción do proxecto de execución, as obras poderían dar comezo no prazo aproximado dun mes e medio.\nA alcaldesa e a concelleira de Mos interesáronse tamén por coñecer as condicións que deben cumprir os terreos para construir un Centro de Día para a atención ás persoas maiores dentro da rede pública xestionada polo Consorcio.\n28 Responses to “A alcaldesa e a concelleira de Benestar Social de Mos reuníronse co xerente do Consorcio”\n1 un de Cela 10 Febreiro 2009 ás 20:56\nnidia vota encontra das galescolas nos plenos e agora sumase ao carro.\nque pouco criterio antes as galescolas non facian falla e agora e urxente a sua apertura.\n2 diogo 11 Febreiro 2009 ás 10:06\nun de cela ten toda a razón. Nidia votaba antes en contra pero a outra da foto ademáis manipulou aos pais e nais da antiga gardería municipal para que rexeitaran a galescola. Chegou a decir que nas galescolas se ensinaban cancions racistas aos nenos. Desde logo, estes bigoberno de tránsfugas cada dia demostra a súa falta de étiva. Menos mal que o Faro de Vigo os apoia incondicionalmente, supoño que a cambio de algo que xa se saberá.\n3 arastro 11 Febreiro 2009 ás 16:19\nese de cela non ten nin ideanin probas do que dice,en fin falar por non estar calado\n4 anarca 11 Febreiro 2009 ás 23:36\nHome, Diogo, vese que segues a pensar “libremente”. Descoñezo a posición da Alcaldesa no pasado, e aínda que tivera votado en contra do convenio, na nova tal coma ven redactada, non sinala nada de que apoie nengunha galescola, senón que “interesaronse por coñecer as condicións que deben cumprir os terreos para a construción dun centro de día”. No inicio da nova, sinala que o “proletario” de Ralph Lauren (Castrillo) viu informar do estado das obras.\nFan un trío estupendo, semellan que teñen moitas cousas en común, haberá “entendemento” ? quen sabe.\nSinto non voltar coincidir contigo, pero as cousas coma son; o que antes estaba mal, agora segue estando, fagao quen o faga, e independentemente da cantidade.\n5 anarca 11 Febreiro 2009 ás 23:38\nPor certo, agardaba un comentario na nova da reunión da Alcaldesa coa Plataforma DefendeMos. Non tes nada que dicir?.\n6 diogo 12 Febreiro 2009 ás 07:09\n7 un de Cela 14 Febreiro 2009 ás 10:47\narastro,perdoa pero teño probas asistin o pleno,por ser meu fillo usuario da que era a garderia,e sei o que se dixo no pleno de todas formas,podes consultalo na acta do pleno.\nanarca ti estaras encontra das galescolas,a min dame igual galescolas que garderia eu quero que me den un servizo,e mentras non goberne iu seran galescolas.viva mos.\n8 anarca 15 Febreiro 2009 ás 22:37\nNOn, non; eu estou a favor das galescolas, claro que sí, faltaría máis. O que estou é en contra dos que opinan por opinar, sen razóns propias, máis que as que lle dan os demais e non pensan por sí sos. Estou a favor, moi a favor, e cantas máis mellor. O que digo e que nesa nova, non dicía nada que fixera crer que a Alcaldesa cambiara de opinión, e hai algún que sí o dí. Ese comentario, ven sendo o mesmo que aparece na nova de Ojea-Ollea, e iso é o que non me gusta, que haxa opinións previas, sen reflexión, senón marcadas de partida (e de partido ), que parecemos ouvellas.\nE o que digo, e que vendo a foto, se non coñeceramos as persoaxes, parecen todos do mesmo partido, non si? , semella unha xuntanza de correlixionarios (ao mellor non distan tanto uns doutros…!), e digo, tamén, que deste bigoverno de “progreso” quedan 122 altos cargos con pensión vitalicia compatibles co seu traballo (esquerdas? , onde?).\n9 un de Cela 16 Febreiro 2009 ás 20:51\nanarca estamos todos,no de que fan falta,garderias,galescolas dame\nigual,eu quero sendo un pouco egoista que creen cantas mais prazas mellor.no dos funcionarios non podo dar unha opinion,non estou o tanto e si son do mesmo partido pode ser uns nacionalistas galegos e outros españoles.viva mos viva IU.\n10 liscran 17 Febreiro 2009 ás 10:01\na concelleira de asuntos sociais, que non coñezo,ana cabaleiro, parece desconocer o tema, quiza sea por inexperiencia, hai que darlle tempo, ou porque non está case nunca no concello, pero era necesario que se fixeran mais prazas para nenos e nenas,que sexan galescolas ou garderias municipais, da igual.\n11 liscran 17 Febreiro 2009 ás 10:04\npor certo, anarca, non sei que dices de esquerda unida, porque en mos está fundida co PP, tanto na Plataforma do PP defende mos coma nas posicións cos salarios,etc.\npor certo, esquerda unida sacou un panfleto criticando os salarios do antiguo goberno, agora cobran seis persoas do concello e non dixeron nada, da moito que desconfiar.\n12 Mos 17 Febreiro 2009 ás 15:11\nPara Diogo: DEFENDE MOS. (dende logo, parece mentira. É iso todo o que se che ocorre?).\nPlataforma pola Defensa de Mos.\nPara Liscran: Querido amigo, antes serás tí un travelo émulo de Estrellita Castro e con dez patas e a orde da Legión de honor colgada do peito -fíxate ben- que a Plataforma pola Defensa de mos unha plataforma do pp. A rascar se pica, qué carallo (que parece que sí que pica). Que será o próximo que se diga. Esperemos que algo sensato\n13 un de Cela 17 Febreiro 2009 ás 19:10\na ver que non estou o tanto o outro partido do pp,non era movemos,imos,que era donde se presentou ana,polo menos eiqui en cela si viu a dar o mitin.vivaIU.pero non a de manolo puxeiros,nin a do fillo,que o primeiro que teñen que teñen que facer por coherencia e sacar as antenas de telefonia móvil que teñen no tellado,das suas casas,de puxeiros.nada playa en cangas non sei.que estan ilegais.\n14 anarca 17 Febreiro 2009 ás 21:49\nDescoñezo a IU de mos. Non me refería a eles, refírome ao bipartito, digo que a politica de “esquerdas” que fan parécese maís a un partido neoliberal.\nE digo, tamén que neste país se pensas un pouco e saes do marcado polas directrices logo te colocan noutro lado. É unha mágoa, pero que lle imos facer, hai moito politiquillo barato.\n15 anarca 17 Febreiro 2009 ás 21:54\nPor certo, para que vos alegredes a vida, ahi vai unha receita da vida cotiá:\nRECETA : “Pollo a la Concejalía ”\n– Y él solito se va haciendo………………… rico, rico, rico.\n16 un de Cela 19 Febreiro 2009 ás 18:13\na ver en mos os politicos o que saen e caros,sobre todo o meu veciño que fino e carallo,sae ao pai jajaja…\nAnarca pareces fino enton en mos,cales son os menos malos,e no me digas que estan por vir,senon xa desconfio.\n17 J.A.R. 19 Febreiro 2009 ás 21:11\nPara o liscran: Creo que as túas fontes de información están un pouco resesas. Deberías ler a última nota que sacou EU-Mos. Nesta nota danlle un pequeno repaso a clase política que ten o concello de Mos, a toda clase política. Na miña modesta opinión, non deberíamos ser tan fanáticos e ser un pouco máis críticos, tanto cos partidos que nos disgustan como cos que nos gustan.\n18 liscran 19 Febreiro 2009 ás 22:11\nCONTESTANDO SOBRE A PLATAFORMA E SOBRE I.U.\neu estiven polo concello e vin papeis pegados por I.U. criticando os tres salarios do anterior goberno e non vin ningún criticando os seis salarios do goberno bipartito (PP-tránsfuga)actual, só quero dicir iso.\nrespecto ó da plataforma, que me digan si algún ou algunha estivo loitando cando foi do enlace da AP-9 ou cando foi da empacadora de louredo, ou cando foi da N-550, porque eu estiven nalgunha e non os vin, apareceron agora porque teñen intereses no medio, non sexamos ilusos, pero agora non sei que pasaran porque a nova alcaldesa xa leva dous meses e creo que non fixo ningunha xestión, polo menos que saíra á luz pública, non o sei.\n19 puxeiros 19 Febreiro 2009 ás 22:16\nnon sei porqué falades de I.U ou E.U. porque creo que non existe como partido en Mos, pero xente dese partido debe haber porque en mos nas pasadas eleccións tiveron 35 votos, gustaríame que se presentaran ó concello pero para sacar concelleiro teñen que ter alomenos 750, ou iso creo.\ncomo é a primeira vez que escribo, agradecer á peneira este foro de debate, porque é interesante, sobre todo no tono dos comentarios porque vexo que hai xente enterada do que fala.\n20 diogo 20 Febreiro 2009 ás 11:27\nque non comparta as túas opinións non quere dicir que as miñas sexan preconcebidas. Ao mellor as ideas preconcebidas son as túas, as cales eu respecto pero que na maioría dos casos non van comigo. Deberías reflexionar e pensar que os que non opinamos coma ti non estamos manipulados nin somos ignorantiños descerebrados.\nSobre DefendeMos sigo opinando o mesmo. Defenden a súa Leira. Por desgraza.\n21 Mos 20 Febreiro 2009 ás 19:58\nEiquí, e con estas mentalidades, non merece a pena nada de nada. Tedes – liscran e diogo – unhas mentes mesquiñas e pequenas e nada vos pode facer cambiar. Qué pedigrí hai que ter para poder falar do que un lle pete?\nSeguro que aínda coñecendo a xente da plataforma, seguiríades ata o final decindo que son do pp e que defenden o seu corralito. Son veciños do concello. Tanto custa pensar que os veciños podan opinar e moverse??. Que hai que facer? estar calados e ir a votar cada catro anos? Qué queredes facer denigrando aos conveciños? Por qué é malo que a xente se mova?\nA quén hai que pertencer para falar de polígonos, vias de altas capacidade, vivenda social ou peaxes?. Difama que algo sempre queda: é iso?. volvo a repetir o que xa dixen: sodes coma os gardas civís dos corenta: só tedes “VISTA LARGA Y MALA IDEA”. Teño que deixar de entrar nesta web. Non quero nada con fachas manipuladores, soberbios que non teñen nen empatía nen ganas de tela.\nNon quero que me pidan o carnet de pertencenta á raza aria. Buagh.\nEspero que vos pase o que a mín, que teño máis de unha leira. Estou farto de presumidos e listillos acríticos. E de mala xente.\n22 puxeiros 20 Febreiro 2009 ás 23:17\nNON ENTENDO DE CABREOS\nEu penso que é mais normal a discusión que os cabreos, porque a actitude de Mos de cabrearse co mundo non me parece normal, ¿¿tanto fastidia dicir que a Plataforma está levada polo Partido Popular??? Será mellor defender a túa postura. Eu dese caso concreto non entendo pero nunha reunión do Psoe díxose que eran todos do PP, excepto un de IU, e que os do Bloque apoian pero non queren estar na dirección da Plataforma para que non digan que manipulan, iso escoiteino eu nunha reunión informativa do Psoe. Teredes que rebatilo e deixar de estar saíndo nas fotos con Ana Pastor, con Nidia,con Dolores Pan, con Feijóo, e nunca saídes cos demáis nas fotos, non sei si tedes reunións cos demáis se non as tedes, pero teredes que protestar contra tanta fotografía que desconcerta ós que non estamos na movida.\naclarade, por favor, senón é que consentides,\nvale mos??? e non te cabrees, que non insultou ninguén coma tí por agora\n23 arastro 21 Febreiro 2009 ás 02:58\nese de cela de i.u. manda carallo si eu pensei que diso xa non quedaba\n24 un de Cela 22 Febreiro 2009 ás 19:18\nquedan,quedan, se non ven un dia por puxeiros.e do que son seino eu\nten que haber de todo amigo,pero por iso non te enfades que desgracias hai en todas familias.¡verdad!.\n25 diogo 23 Febreiro 2009 ás 08:24\nPP leva dous meses de goberno en Mos e ainda non fixo nada de nada contra a nova autovía ¿Donde está DefendeNos?\n26 arastro 25 Febreiro 2009 ás 23:33\ndiogo con sacar os que estaban antes xa fixemos bastante\n27 un de Cela 26 Febreiro 2009 ás 08:53\narastro perdoa vos non sacastes a nadie,foi o meu veciño,vos como moito, pagastelles a uns matons 150 euros,e unha participacion de loteria do pp.queria saber eu quen pagou todo o gasto que orixinou a mocion de censura.meu veciño xa me decia(las cosas se hacen de otra manera).seria cobrando en diñeiro negro.que fino e carallo.\n28 ANÖNIMO1 1 Marzo 2009 ás 22:57\nEste comentario escriboo en referencia a un comentario de “UN DE CELA”(comentario do 17 de febreiro –ás 7:10).\nEn canto o referente a politica, non debo dicir nada, xa que cada un ten a sua forma de pensar e pode non gustarlle, ou non ser afin a calquer representante/s dun partido, neste caso IU-EU.\nO que nunca se debe facer e é imperdonable, é facer comentarios que non veñen o caso, e mais aun se non son certos. En primer lugar refierome o das anteas de telefonia; preguntome se ti levas o papeleo ou algo das anteas, porque sinceiramente non me explico que saques esas conclusions, imaxinome que estarias indo a perruquerias e falando cos veciños para que se che dera por escribir esta semexante chorrada, pero é o que pasa cando a xente non ten nada que dicir, e solta a primera parvada que escoita sen antes preguntar nin corroborrar nada.\nEn segundo lugar refiereste a una casa na praia…….en fin, aqui xa me deu a risa. Gustariame que cambiases de perruqueria e asi dariaste conta do semexante bulo que escribiches. Para que o entendas, é como se eu digo que ti (UN DE CELA) levas a votar o tódolos vecinos de cela, e os invitas a cear para que voten o PP…………..en fin, UNHA GRAN MENTIRA COMO A DA TÚA CO DA CASA E AS ANTEAS ILEGAIS.\nP.D: Agradeceriache que non volveses a escribir ningún comentario persoal sobre o que non tes ningún tipo de fundamento real.


Agustín Hernández acusa a Noriega de "desgobernar" Compostela nesta lexislatura - Nós Televisión\nO voceiro do PP de Santiago considera que o seu mandato foi "mellor" que o actual, xa que Compostela Aberta "non ten proxecto de cidade".\nFoi o terceiro alcalde do PP na convulsa anterior lexislatura. Agora, segundo avanza o Instituto Sondaxe de La Voz de Galicia, o portavoz municipal peor valorado pola veciñanza de Santiago. Iso si, el bota peito para afirmar que o seu mandato foi mellor que o actual de Martiño Noriega. Fala do seu mandato, claro. Obviamente, nin palabra de Conde Roa ou Ángel Currás.\nO voceiro do PP acusou ao goberno municipal de Compostela Aberta de “inactividade” e de, entre outras cousa, “mediocridade” ao tempo que resumía os asuntos sobre os que o Concello “nada ten avanzado” nos últimos 3 anos.\nArtigo anterior20 días para mudar o mundo\nSeguinte artigoA Viñeta de Schrödinger, a nova revista de banda deseñada en galego


Libertadores - Denís Poupariña - Nós Diario - Diario de intereses galegos\nO telexornal con maior audiencia da nosa terra abría o domingo coa previa dun partido entre dous equipos arxentinos que se celebraba a centos de quilómetros. Estaba por diante de calquera nova socieconómica local. A final da Copa Libertadores vendeuse como unha cita para a historia. Una lección do Vello Continente para os indíxenas, que non foran quen de manter a orde na celebración da final entre River e Boca, os dous equipos máis representativos do país e cuxo nivel futbolístico non supera o dun Segunda español. Así o amosaron nun duelo lento e torpe que se levou o conxunto millonario na prórroga, logo de que o seu rival rematara con nove xogadores por mor da expulsión de Barrios e da cambra de Gago.\nXa ten o seu aquel que un torneo denominado Libertadores se xogase na capital do antigo imperio. Tamén convida á reflexión que as autoridades se gabasen de que no Santiago Bernabéu non houbera incidentes, como si ocorreu na volta desta eliminatoria, co ataque ó autobús de Boca. Sobre todo cando hai pouco máis de catro anos se disputou un Atlético de Madrid-Deportivo cun seareiro branquiazul morto no río Manzanares: Jimmy, polo que a familia deportivista aínda pide xustiza. River, que debería gozar do factor cancha, proclamouse vencedor cun aforo mixto, composto por afeccionados españois, algún barra brava descolgado e arxentinos emigrados.\nMoi poucos dos que pagaron a entrada para ver o seu equipo no Monumental puideron facer fronte ós escandalosos prezos que ofrecía o acelerado cambio de sede. As accións estúpidas duns cantos desnaturalizaron un encontro que ata hai unhas semanas só nos interesaba a aqueles que por culpa do insomnio nos enganchamos ás ondas de emisoras como Radio Mitre para seguir un torneo que polo transitor parece un Mundial, grazas ós seus narradores, pero que pola TV é, alén da paixón das hinchadas, é un espectáculo deportivo inferior.\nPois este produto do fútbol negocio foi o primeiro prato co que almorzamos. Como se a programación estivese feita dende algún centro de galegos de Bos Aires. Ou máis ben non, porque ata eles preferirían trasnoitar para ver o seu Deportivo ou Celta. E mentres se disputaba o partido do século de Latinoamérica en Europa, os da fronte popular do Miño gozabamos co CD Lugo. Esa relixión minoritaria até na propia cidade amurallada pero que cuxas deidades merecen máis o noso culto que ningún. Xa nos custaba repartir o cariño coas dicotomías que nos asulagan como as do Barça-Madrid ou as dos dous grandes equipos galegos como para ter que disimular afecto por outros dous ós que maioría dos que viron a final non viron xogar na vida.\nMentres se disputaba o partido do século de Latinoamérica en Europa, os da fronte popular do Miño gozabamos co CD Lugo\nOs nosos libertadores foron outros. Herrera, Escriche ou Iriome, que nos liberaron de parte dos medos acumuladas nesta dura temporada cunha vitoria polisémica (4-2) fronte a un equipo dos chamados históricos como é a UD Las Palmas. Historias que non gañan partidos e orzamentos que duplican ós do equipo albivermello pero que pola contra non gañan partidos. Este triunfo tivo moitos significados. Foron tres puntos contra a mala sombra que lle perseguía ós de Monteagudo, dominadores nos últimos partidos de liga (e até en gran parte do de Copa fronte ó Levante de Primeira), pero incapaces de traducir esa influencia positiva en goles. Esta vez chegaron nun saco e de formas que no que levabamos de curso non se viran.\nHerrera, dianteiro do Lugo, deixou espido a Herrera, adestrador da UD Las Palmas. Primeiro cun tanto dende os once metros e logo cun remate de ariete. Precisamente un xogador nado en Las Palmas e criado no equipo pío-pío. Suma catro tantos que restablecen algo a lóxica dos máximos anotadores do conxunto lugués. Empata co eterno Pita, mediocentro único que até o de agora reinaba en solitario no apartado de efectividade. Pero é que o seu compañeiro Escriche tamén deu na diana. E incluso puido facelo por partida dobre. Dúas caras dun fulgor atacante que contrastou cos desatinos da defensa. O mundo ó revés do que viña sendo habitual. Isto dilatou o peche do partido para o Lugo. Porque este ano de padecemento continuado non vai haber un encontro tranquilo. Se todos teñen este ritmo e rematan coma este, a maioría estamos dispostos a poñer o corazón nunha bandexa para entregarllo a uns xogadores que están lonxe de ser os mellores, pero que non queren ser peores que o resto.\nHerrera, dianteiro do Lugo, deixou espido a Herrera, adestrador da UD Las Palmas\nMentres máis de un tentaba saber con que equipo da Libertadores ía finalmente, no Estadio do Miño tiñamos claro que iremos en calquera no que militen xogadores coma Iriome. O tinerfeño fixo honra ó seu nome guanche e cravou unha lanza de lume na portería de Nauzet para sentenciar o encontro. Se no caso de Herrera houbo un compoñente emotivo nos goles, no caso deste tinerfeño que xa ten trazas de ser lugués a paixón xa foi desbordada. E iso que un ex do Lugo, o santiagués Álvaro Lemos, quixo incendiar a que fora a súa casa. Non puido. Tampouco os seus compañeiros de renome coma Rubén Castro ou Araujo, que perderon os papeis nun escenario cativo, coas moitas bancadas baleiras, pero que soubo estar no partido que tiña que estar. A compensación a todos os lugueses hipnotizados polo superclásico arxentino asinouna Gonza Bobadilla, quen leva anos xestionando unha conta en Twitter sobre o CD Lugo. El, un seguidor de Almagro sen ningunha vinculación con Galiza que comezou a seguir ó equipo na fase de promoción a Segunda División, coma tantos, namorado polo seu xogo e modestia sen complexos. Un ‘tolo’ que non abandonou na distancia este domingo malia que o seu país tiña a mirada en Madrid. O club albivermello debería pagarlle unha viaxe a este embaixador que devece por ir ó estadio que o lugués medio ignora, para explicarlle que pouco hai máis sagrado que animar ó equipo da súa cidade.\nlugo Denís Poupariña Copa Libertadores River Plate Boca Juniors


GALIZA NOVA TRIVES E CALDELAS: 07/09\nPublicado por Galiza Nova en 13:56 0 comentarios\nUn ano mais chega o Festival para celebrar o día da nosa patria.\nBastante xente das comarcas de Trives e Caldelas acudirá ao Festigal. Se queres vir non dudes en poñerte en contacto con nos:\nEstes son os concertos programados:\n· Chamallexis! (Galiza)\n· Os John Deeres (Galiza)\n· Som do Galpom (Galiza)\n· Dj Click Live (Franza)\n· Descarga ao Vivo (Cuba / Galiza)\n· Katembe Project (Angola)\n· Os Tres Trebóns e Amighos, A Grande Treboada (Galiza)\nAdemais, os días 24 e 25, haberá máis música no Café Concerto, con actuacións de artistas variados a partir das 17:00h.\nPublicado por Galiza Nova en 12:03 0 comentarios\nGALIZA NOVA TRIVES A FAVOR DA GRATUIDADE DOS LIBROS DE TEXTO\nUnha das principais reivindicacións que Galiza Nova vén demandando dende a súa creación é un ensino galego público e de calidade. Neste sentido a nosa organización quere amosar o seu firme rexeitamento á decisión do PP de eliminar a gratuidade dos libros de texto, cuestión que durante a campaña Feijoo prometera manter.Coa proposta anunciada pola Consellaría de Educación que muda a gratuidade por axudas, a maioría das familias terá que asumir os custes dos libros, sendo contadas as que poden acceder ás mesmas. Os límites establecidos pola Xunta para ter dereito a estas axudas son extremadamente baixos, dándose a situación de que familias mileuristas quedarían excluídas ou as familias monoparentais que non está obrigadas a facer a declaración da renda por nível de ingresos tamén quedarían fora deste sistema de axudas.Para tentar frear esta medida o BNG entre outras actuacións presentou mocións en todos os concellos do país pedindo a gratuidade.\nAdemais esta medida terá un maior coste para os petos de tódolos galegos, xa que o anterior sistema de gratuidade funcionaba como un préstamo de libros ano tras ano, durando cada libro sobre 4 anos. Agora arredor do 30% dos galegos terán dereito a estas axudas, que durante os vindeiros 4 anos desta lei suporan un maior coste, xa que haberá que pagarlle os libros tódolos anos as persoas con dereito a gratuidade en vez do actual sistema que en 4 anos so se mercaban os libros unha vez.\nAdemais o PP, afirma demagoxicamente que esto é unha lei de esquerdas, xa que os “ricos” (persoas que cobran 1.000 € ao mes ou mais) pagan e os outros non. Dende Galiza Nova Trives pensamos que o que verdadeiramente é de esquerdas son uns servizos públicos universais e gratuitos e o demais non é mais que facer demagoxia. Acaso o PP pensa en prohibir o acceso a ensinanza pública e gratuita? acaso quere sacar a sanidade gratuita para os que mais cobran? Ao mesmo tempo votan en contra de subirlle os impostos as rendas mais altas e aos salarios dos futbolistas.\nPor outra banda fíxose unha enquisa vergonzosa sobre o idioma na ensinanza gastando miles de euros para “saber a opinión dos país” respecto o idioma no que queren educar os seus fillos, non deberían preguntar tamén se queren ou non queren pagar os libros de texto?\nA EDUCACIÓN SEMPRE GRATUITA E DE CALIDADE PARA TODOS\nPublicado por Galiza Nova en 9:24 0 comentarios\nPublicado por Galiza Nova en 18:14 0 comentarios


Brañas Folk, Susana Seivane, Leilía e Os de Abaixo, no Magosto 2019 - Concello de Ourense\nBrañas Folk, Susana Seivane, Leilía e Os de Abaixo, no Magosto 2019\nA formación ourensá Brañas Folk abrirá mañá, venres, 8 de novembro, ás 20.00 h na Praza Maior unha cuádrupla cita coa mellor música galega, organizada polo Concello dentro da programación do Magosto 2019. O Concello aposta este ano por potenciar a festividade ampliando a súa programación de actividades co obxectivo de animar a cidadanía para participar na festa e converter Ourense nun referente cultural e lúdico. Así, durante 4 días, subirán ao escenario da praza, ademais do grupo ourensán, outros nomes de tanto prestixio como Susane Seivane, Leilía e Os de Abaixo.\nO fundador de Brañas Folk, Manuel Brañas, o concelleiro de Cultura, Mario González e o técnico Álex Hermida presentaron o concerto da formación ourensá, un proxecto musical creado en 2002 por Manuel Brañas despois da súa andadura coa famosa agrupación Arco da Vella, partícipe xunto aos grandes nomes da música galega do que foi a auxe da música folk en Galicia, aló polos anos oitenta. No concerto de mañá interpretarán temas do seu último traballo, no que ten un marcado protagonismo da cidade: Danza das Burgas, e avanzarán composicións do seu próximo disco. Entre eles, un que está dedicado precisamente ao Magosto: Trullada da castiñeira, que popularizara o Cuco de Vellle.\nAnte as previsións de chuvia para os próximos días, o Concello instalará unha carpa na Praza Maior que protexerá o público nos concertos, e outra no Parque do Barbaña para o Magosto do día 11.\nTras Brañas Folk, esta cita coa música galega continuará o sábado 9, coa actuación de Susana Seivane, unha das máis virtuosas gaiteiras do noso tempo, que despois de 8 anos de silencio discográfico, presentará o seu novo traballo FA, unha obra de introspección no eido da maternidade, os convencionalismos, a familia e a plenitude persoal. O domingo, 10 subirá ao mesmo escenario Leilía agrupación formadas por 6 mulleres que se xuntan para recuperar a tradición oral galega, que celebran o seu trixésimo aniversario. En Cantan elas botan a vista atrás e conectan as súas orixes coa actualidade. A cuádrupla cita rematará o luns, 11, con Os de Abaixo, grupo que xorde en 2010 co obxectivo de promover e animar festas tradicionais na contorna de Compostela, que ofrecerán unha escolma musical. Todos os concertos serán ás 20.00 h na Praza Maior.\nA programación dos Magostos completarase esta fin de semana coma a carpa do Espazo Galaico, en Bispo Cesáreo, a aposta gastronómica na Praza Maior –Sabores de Ourense-, e no Liceo –denominacións de orixe de Ourense– e, como non, o magosto organizado no Parque Barbaña para o luns día 11.


O TEATRO COLÓN E A ASOCIACIÓN ALAS PRESENTAN O CICLO “COLÓN QUEER”, CENTRADO NA TEMÁTICA LGTBI+ - Teatro Colón\nDentro da liña de responsabilidade social e compromiso coa sociedade que o Teatro Colón ven desenrolando, hoxe presentábase aos medios unha nova proposta no Teatro Colón, baixo a dirección e coordinación da Asociación ALAS Coruña: o Ciclo Colón Queer.\nO proxecto Colón Queer nace coa idea de dar cabida no teatro a toda a diversidade afectivo-sexual dende unha perspectiva cultural, dinámica, inclusiva e positiva, e dará comezo o vindeiro 10 de marzo coa representación de Pantone, textos dramatizados de temática LGTBI+. O ciclo continuará o 24 de marzo coa danza contemporánea de Eu, o 28 de abril coa obra Judy Garland Alén o Arco da Vella, e rematará o 16 de maio coa Gala Drag Prix.\nJosé Díaz Castro, representante de ALAS, explicaba a posta en marcha do proxecto como unha necesidade de “normalizar e incluír dentro da programación dos teatros e das artes escénicas a realidade do colectivo LGTBI”.\nSegundo explicaba José Leis, a selección dos espectáculos busca “afondar na realidade LGTBI presentando propostas atractivas, artisticamente interesantes, e que abranguen todo tipo de artes, dende o teatro convencional até a danza pasando por proxectos inspirados no cabaret”.


Vieiros: Galiza Hoxe - Esta semana no Cartafol de libros...\n5 OBRAS A EXAME\nEsta semana no Cartafol de libros...\nA páxina de crítica literaria analiza a 'Reexistencia' sobre a obra de Rivas e as traducións ao galego de Ginsberg, Pamuk e John Boyle. Ademais, o dicionario Xerais de usos, frases e sinónimos.\nRedacción - 11:49 08/03/2008\nTags: boyle cartafol de libros ginsberg isabel castro vázquez manuel rivas pamuk\nHeitor Mera analiza a achega que Isabel Castro Vázquez, profesora de lingua e literatura nunha universidade estadounidense, fai sobre a obra de Manuel Rivas en Reexistencia. O crítico considera que o intento de analizar globalmente a obra de Riva constitúe "un acerto pois, mais alá de pequenas reflexións sobre libros concretos, preséntanos un esquema interpretativo posible da esencia narrativa e poética do autor que, por momentos van unidas".\nO Cartafol repasa, ademais, tres traducións publicadas recentemente. En primeiro lugar Mario Regueira analiza o Ouveo e outros poemas, de Ginsberg, editado por Positivas con tradución de Daniel Salgado. Regueira considera que "A achega desta obra á nosa lingua, ofrece un exemplo máis da vixencia que aínda ten hoxe a literatura de Ginsberg, aínda que sexa como a formulación primeira dunha serie de conflictos que seguen a ter o seu papel na actualidade, e que tamén afectaron dun xeito crucial á historia da cultura popular, dende a música até a literatura".\nHeitor Mera aborda a publicación na nosa lingua de O neno do pixama a raias de John Boyle (Factoría K de Libros) e O Castelo Branco, do premio Nóbel Orhan Pamuk (Galaxia). Finalmente, Manuel Rodríguez Alonso analiza en Un dicionario prescindible o Dicionario Xerais Castelán-Galego de usos, frases e sinónimos, no que bota a faltar unha meirande actualización dende a súa versión anterior, publicado en 1990.


Máis de 50 equipos disputarán o XXIV Torneo de Baloncesto 3×3 de Baiona - ValmiñorTV\nInicioBAIONAMáis de 50 equipos disputarán o XXIV Torneo de Baloncesto 3×3 de Baiona\nA Concellería de Deportes de Baiona, conxuntamente co Club Baloncesto Baiona, organizan este venres 9 e sábado 10 de agosto a XXIV edición do Torneo de Baloncesto 3×3, que se celebrará no Parque da Palma coa participación de 55 equipos, repartidos nas categorías Sub 12 (5), Sub 16 (16), Adultos Masculinos (20), Adultos Femininos (7), Veteranos (5) e Categoría Especial (2), sumando un total de 300 xogadores.\nCada equipo deberá estar composto por un mínimo de 3 xogadores e 1 reserva, e un máximo de 6. Todos os partidos terán un só tempo de 15 minutos na fase de grupos e de 20 minutos na fase de cruces. Finalizará o partido cando finalice o tempo establecido ou cando un equipo chegue a 21 puntos.\nO XXIV Torneo de Baloncesto 3×3 comezará o venres ás 15:30 horas coas fases clasificatorias. O sábado desde as 17:00 disputaranse os cuartos de final, semifinais e finais das distintas categorías, ademais do Torneo Especial – Torneo Campuzano ás 19:00 horas. A competición finalizará ás 20:30 horas coa entrega de premios e agasallos conmemorativos.


Melloras na zona da Barquiña en Noia - Lindeiros\nNoia, 27 de decembro do 2021 – A Xunta aproba o proxecto melloras para a zona da Barquiña que inclúe a construción dunha nova glorieta.\nO cruce da Barquiña terá unha nova rotonda con 13 metros de radio. A insfraestrutura terá ademais unha illa interior de 2 metros, unha calzada de carril único de 6 metros e beiravías interior e exterior.\nA intervención na zona supón un investimento de case 1,15 millóns de euros. Levarase a cabo tamén a renovación da capa de rodadura da estrada e a redistribución de anchuras da sección transversal, dotándoa dun itinerario peonil accesible nunha das marxes do treito considerado.\nO proxecto contempla a renovación das beirarrúas desde a nova glorieta ata a alameda de Noia, deixando a vía cun carril por sentido e dotándoa dun itinerario peonil accesible nunha das marxes, con aparcadoiro na dereita.\nNo primeiro semestre de 2022 convocarase o levantamento das actas previas das expropiacións e licitaranse as obras, para comezalas no segundo semestre do ano.\n13 Xuño, 2022 0\nCultura de Noia presenta o Estival Fest\n6 Xuño, 2022 0\nObradoiro de construción de arpa no Noia Harp Fest\nRatificada a condena a catro Garda Civís por abusos a un compañeiro en Noia


Exposición: Tránsito pola escenografía española contemporánea – MiT Ribadavia\nA exposición promovida por Acción Cultural Española (AC/E), Tránsito pola escenografía española contemporánea, pode verse agora, tras o seu paso pola Cuadrienal de Praga, na Igrexa da Madalena, en horario de martes a sábado, de 10h a 14h e de 18h a 21:30h e todos os días da semana durante o festival, que ten lugar do 14 ao 22 de xullo de 2018.\nPretende dar a coñecer a actualidade da plástica escénica española a través de máis de setecentos espectáculos estreados nos últimos sete anos no noso país. A exposición enmárcase nunha serie de actividades (charlas, conferencias e coloquios) programadas dentro da 34ª edición da MIT (Mostra Internacional de Teatro) de Ribadavia.\n— MIT Ribadavia\nTránsito pola escenografía española contemporánea estrutúrase en oito módulos temáticos deseñados polo equipo de arquitectos Zuloark. En cada un deles analízase un concepto concreto relativo á creación escenográfica recente. Cada módulo ten integrado unha montaxe de vídeo e son ambiente. Algunhas imaxes exhibidas na montaxe forman parte do catálogo -SOS, SPAIN in stage- editado pola AAPEE, Asociación de Artistas Plásticos Escénicos de España, a cal recolle traballos de vestuaristas, iluminadores, videoartistas, etc…\nJosé Luis Raymond participará o 20 de xullo ás 21 h. dentro da MIT, nunha charla titulada “Tránsito pola escenografía española” para explicar cómo a escenografía foi adquirindo nos últimos sete anos un papel destacado dentro da escena contemporánea española e como a búsqueda de novas formas para contar historias levou aos escenógrafos españois a investigar e desenvolver solucións plásticas que apoien o seu pensamento creativo. As súas propostas son un bo reflexo da evolución artística que vive hoxe España. En palabras do comisario, “A sociedade está viva, cambia continuamente. A escenografía, como elemento de comunicación e expresión artística, non é allea a estes cambios. Nese sentido, o papel desenvolvido polos centros de ensinanzas artísticas está a ser primordial na formación das novas xeracións de escenógrafos/as españois”.\nO comisario desta exposición que, presentada nun atractivo formato visual e escenográfico, mostra os traballos máis importantes realizados por creadores españois nos últimos sete anos.\n— José Luís Raymond\nJosé Luis Raymond (Portugalete, País Vasco, 1954)\nEscenógrafo, director de escena, pintor, fotógrafo e creador de videoinstalacións e investigador da plástica teatral, do corpo e os obxectos. É actualmente profesor de Espazo Escénico na Real Escuela Superior de arte Dramático (RESAD) en Madrid e foi o Comisario Xeral do Pavillón de España na Cuadrienal de Praga de Escenografía 2015.\nexposición mit ribadavia teatro


Patrimonio - Página web de pontevedraobracivil\nIniciado o expediente de catalogación do edificio do Alfolí, na rúa Galera\nO inmoble estaba destinado a almacén de sal\nO Concello de Pontevedra está a iniciar o procedemento de catalogación do edificio do Alfolí, situado na zona monumental, para incorporalo ao catálogo de edificacións e construcións a conservar.\nO inicio do expediente farase a instancias do Servizo de Patrimonio Cultural da Xunta de Galicia, que indica que se protexerá o edificio e as construcións anexas a el, "en aras de asegurar a súa conservación e protección".\nO edificio do Alfolí estaba destinado a almacén de sal e non era o único que había na cidade. De feito, coñécese que había outros dous máis: un nos actuais terreos da vella fábrica de Pazó e outro na Praza do Peirao.\nTexto completo do artigo publicado no diario Faro de Vigo do 12-3-2016\nA Academia de Belas Artes propón para o catálogo de bens culturais de Galicia á fábrica da Cross\nA nave foi construida no ano 1954 e é unha das trece obras arquitectónicas incluidas no Movemento Moderno\nA Academia Galega de Belas Artes propuso onte, entre outras iniciativas, que a fábrica da Cross se inclúa no catálogo de bens culturais de Galicia. Esta institución pide á Xunta que tramite a inclusión en dito catálogo dun total de trece obras arquitectónicas do Movemento Moderno, que vai de 1925 a 1965. Actualmente, a fábrica da Cross, construida no 1954, utilizaa Ceferino Nogueira como almacén de cereais e no seu día a súa actividade estivo centrada en fertilizantes e abonos químicos.\nTexto completo do artigo publicado no diario Faro de Vigo do 28-4-2015


ESTUDIO SOBRE EMIGRACION - EDICION FACSIMILAR - LA NUEVA BIBLOS, S.L.\nA Colección Clásicos da Emigración presenta unha escolma de libros que desfrutan da consideración de ser obras clásicas para o coñecemento e análise da emigración galega nas súas diversas épocas, destinos e facetas e que hoxe en día son difíciles de atopar en bibliotecas ou librarías. A publicación facsimilar acompáñase dun estudo crítico.\nO Estudio sobre emigración de Eduardo Vincenti foi certamente innovador no contexto intelectual e político no que se produciu, tanto polos obxectivos que perseguía como polas súas características. Elaborou unha pormenorizada guía para orientar ás persoas emigrantes nunha conxuntura de éxodo masivo a América. Apenas entra no debate sobre a natureza deste e as súas consecuencias porque asume o dereito das persoas a decidir que proxectos desenvolver para mellorar as súas vidas. Coidaba, como bo liberal, que a suma desas saídas e retornos producía beneficios para a sociedade galega ou era, cando menos, un «mal conveniente» porque «vuelven trayendo más que llevaron».


Xangai (o tren que levaba os galegos a Barcelona) km 0 | Radio Coruña | La Ventana de A Coruña | Cadena SER\n11 de agosto de 2020 Actualizado a las 09:29 CEST\nXangai (o tren que levaba os galegos a Barcelona) km 0\nEscucha Momento Coruñento (27/12/2016) en Play SER\n28/12/2016 - 10:39 h. CET\nTerra de músicos, e navegantes. Onte, na sala Mardigrás, houbo sesión maior de bohemia coruñesa. O retorno dende Barcelona de Nacho López .Quizá descoñecido para o gran público, un artista fundamental e fundacional, aquel que plantou lumes a eito, por acó e por aló, con grupos míticos, Os Verjalhudos, o Jarbanzo Negro. E que agora está impulsar en Barcerlona a Orquestra Sinfónica da Rumba, talentos excelsos do Raval, fillos directos do mítico Peret.\nOnte Tres Trebóns, Ultraqans, Pulpiño Viascón, Lydia Botana, e mais Nacho e Tanja, chegados, insisto, directamente de Cataluña.\nXangai Km 0. Tal foi título desta catarse. Pois Xangai era o nome –isto dígoo para a xente nova- do tren infinito que durante décadas transportou a miles e miles de galegas e galegos destino Barcelona.\nPoderosísimo encontro entre o mar do Orzán e as ribeiras do mediterráneo.\nHai unha parte de Barcelona que nunca sae nas guías turísticas: Aló no alto, NouBarris. Casas obreiras, construídas ás presas nos setenta, para atender a enxurrada da emigración galega e andaluza. Alí naceu a nosa estrela, Susana Seivane, gaiteira! produto xenuíno destes outeiros: O seu pai de Meira, a súa nai de Sorigüela del Guadalimar, provincia de Jaen.\nAlí, veciñas e veciños hai corenta anos ocuparon unha fábrica de asfalto e converteron tan insalubre industria, nun gran centro cultural: O Ateneu de NouBarris.\nAlí creou Nacho López, a Avenida Atlántica. Encontro marabilloso, sobre un verso de Manolo Rivas. Desembarco anual dun Castromil cargado de talento. Por alí pasaron os Papaqueixos, Rastreros, Diplomáticos, Garotas da Ribeira, Pinto de Herbón ou o propio Manolo Rivas.\nEste ano, ou sexa, no 2017, chegará a apoteose: No corenta aniversario do Ateneo de NouBarris. A gran aventura do Xangai, creatividade galega concentrada conquistar Barcelona toda.\nUnha gran ruta, que comezou onte, con humildade e vehemencia na Mardigras. Xangai Km 0. Bohemia coruñenta, principio de moitas estacións cara o leste. Grazas Nacho por tanta vida, tanta música, por tanta paixón.\nComo ilustración ferroviaria velaí unha repichoca. Hai uns meses, nun acto en Portas Ártabras, Antonio un dos asistentes, entregoume discreto pequeno un tesouro. Unha nota cunha cantiga que lle aprendera a súa nai. Leo:\nDurante a visita do rei Afonso XIII, o 24/09/27 para inaugurar as obras do ferrocarril A Coruña-Zamora. O alcade Don Manuel Casás, deulle o brazo á raíña.O alcalde desprazou coa súa actitude ao gobernador civil -imposto por Primo de Rivera- que pretendía rachar co protocolo e “figurar”.\nE tal detalle, axiña recibiu a aprobación popular en forma de cantarea:\nCoruña/ Barcelona. Este 2017 principia a grande aventura do Xangai, que todas e todos teñan unha boa ruta.


Carta Xeométrica: A lección de Dona Pepita, a mestra de Friol\nA mensaxe con máis entradas deste blogue é "o bilingüismo ou a imposición do español" no que está o documental recuperado por Terras de Friol no que se relata unha xornada dos escolares dese concello a finais dos anos 70. Estrañaríame moito que alguén que estivese lendo estas liñas non teña visto xa o documental ao que fago referencia, pero no caso de que así fose, pediríalle, antes de continuar a lectura que o mirase, e que se fixara especialmente na mestra que aparece no minuto 2:30. Trátase de Dona Pepita, que quixo apararecer no vídeo ensinándolles aos nenos a aldea e o concello no que viven, para que cando se viran na televisión se sentiran orgullosos deles e da súa terra.\nO documental deixanos un pouso de tristura, de desesperanza, en definitiva, de desconfianza en nós mesmos porque é, en boa medida, un retrato do auto-odio. Realmente é isto todo o que hai de nós, dos galegos? Que foi deses rapaces que aparecen no vídeo? A resposta está nun dos comentarios ao documental que podemos atopar no blogue de Terras de Friol:\nOs nenos e as nenas desa xeración somos os adultos de hoxe. Algúns de nós, vivindo xa lonxe de Friol, vivindo polo resto do país galego, seguimos falando na lingua que nos criou e sentíndonos orgullosos das nosas orixes... que nos acompañan percorrendo outros mundos\nEstá claro que Dona Pepita foi unha magnífica mestra pois a través dos seus alumnos, aínda hoxe continúa a impartirnos as súas leccións. O menos que debemos facer todos, aínda que non a coñecéramos de primeira man, é dalle as grazas por ser o xérmolo do orgullo do propio nun tempo e nunha terra no que as circunstancias non lle eran propicias para ese labor. De certo que ela non sabía naquel momento que despois de 30 anos estaría a ensinarnos o camiño a seguir pois, por exemplo, a min hoxe aclaroume que se eu, como profesor aspiro a algo, é a ser como Dona Pepita.\nPublicada por Cibrán à(s) 20:37\nEtiquetas: blogues, Educación, identidade, Normalización


NGC 3293: un cúmulo estelar brillante e mozo | APOD galego\nNGC 3293: un cúmulo estelar brillante e mozo\nPublicado o 06/04/2015 por DosiVeiga\nCréditos da imaxe e licenza: ESO/G. Beccari Explicación: as estrelas azuis e quentes brillan intensamente neste fermoso cúmulo estelar “aberto” ou galáctico, formado recentemente. O cúmulo aberto NGC 3293 está na constelación Carina, sitúase a unha distancia duns 8.000 anos luz, e ten unha abundancia particularmente alta destas estrelas brillantes e mozas. Un estudio de NGC 3293 implica que as estrelas azuis teñen só uns 6 millóns de anos de idade, considerando o atenuamento do cúmulo; as estrelas máis vermellas parecen ter uns 20 millóns de anos de idade. De ser certo, a formación estelar neste cúmulo aberto duraría polo menos 15 millóns de ano. Porén, incluso esta cantidade de tempo é curta, cando a comparamos cos milleiros de millóns de anos que viven estrelas coma o noso Sol, e os máis de dez mil millóns de anos de vida de moitas galaxias e o noso Universo. Na fotografía, NGC 3293 aparece xusto por diante dun corredor de po denso e gas hidróxeno brillante en vermello que mana desde a nebulosa Carina.\nEsta entrada foi publicada en Varios e etiquetada cúmulo aberto, evolución estelar por DosiVeiga. Marca a ligazón permanente.\nUnha reflexión sobre “NGC 3293: un cúmulo estelar brillante e mozo”\nDosiVeiga, o 06/04/2015 ás 18:29 dixo:\nDías complicados no APOD galego, nos que o exceso de carga de traballo do tradutor principal levan a que haxa algúns días da semana pasada sen traducir, e que a foto de hoxe, días 6 de abril, aparecera xa o día de onte, 5 de abril. Quedastes sen gozar dunha fermosa imaxe de Saturno, que xa veremos de recuperar estes días.


A Deputación aproba o convenio específico do centro de maiores de Castroverde coa previsión de abrilo antes de finalizar o ano | Deputación de Lugo\nA Deputación aproba o convenio específico do centro de maiores de Castroverde coa previsión de abrilo antes de finalizar o ano\nVen, 31/07/2020 - 18:37\nA Xunta de Goberno aprobou este venres o último trámite administrativo entre o Concello e a institución provincial que, unha vez asinado, permitirá que se poida poñer en marcha o calendario para formalizar a solicitude de praza\nO Presidente explicou que se establece a prioridade de acceso para os veciños e veciñas de Castroverde; en segundo termo para os dos municipios limítrofes ou da comarca; e despois, para os veciños da provincia en xeral\nA sesión tamén lle deu luz verde a un convenio co Concello de Meira de 73.000€ -dos que a Deputación investirá 69.000€- para efectuar traballos de mellora da accesibilidade na Casa Consistorial deste municipio\nA Xunta de Goberno da Deputación de Lugo aprobou este venres o convenio específico do Centro de Atención a Maiores de Castroverde. O Presidente da institución provincial, José Tomé Roca, informou de que unha vez se asine este convenio, rematarían os trámites interadministrativos entre o Concello e a Deputación. “Agora nas vindeiras semanas informaremos de cal será o calendario administrativo que se porá en marcha para que a solicitude de praza, e será nese momento cando as persoas interesadas poidan presentar as súas instancias de solicitude”.\nTomé Roca subliñou dende a institución provincial “avanzamos e cumprimos co compromiso que adquirimos cando aprobamos os Orzamentos 2020 de abrir as residencias de Castroverde e Pedrafita do Cebreiro antes de que remate o ano e nese camiño estamos, sempre e cando as condicións sanitarias nolo permitan”. “Neste ano que levamos de mandato aprobamos o convenio marco da residencia de Castroverde, tamén o Concello aprobou a ordenanza reguladora do servizo e acabamos de dar luz verde ao convenio específico.\nEn canto á solicitude de prazas, o mandatario provincial explicou que “unha vez asinemos o convenio, avisaremos do calendario administrativo que se porá en marcha para a solicitude de praza, e será nese momento cando as persoas interesadas en optar a unha praza nesta residencia poidan presentar as súas instancias de solicitude”. O Centro de Maiores de Castroverde contará con 30 prazas de residencia e 24 de centro de día.\nTomé Roca lembrou que “no que levamos de mandato abrimos a residencia da Fonsagrada, licitamos o equipamento da de Pedrafita do Cebreiro, iniciamos os traballos da residencia de Guitiriz na Casa da Botica, recibimos as obras da residencia de Meira, adxudicamos as obras da de Portomarín, asinamos un protocolo para construír a de Pantón, ademais de prorrogar os convenios das de Becerreá e O Courel e temos previsto sacar de novo a licitación dos traballos da da Pobra do Brollón”. En canto ao ano que vén, o mandatario provincial avanzou que “poderán entrar en funcionamento os centros de maiores de Meira, Navia de Suarna e Ribas de Sil, que teñen as obras dos edificios acabadas”.\nPola súa banda, na Xunta de Goberno de hoxe tamén quedou aprobado un convenio co Concello de Meira para colaborar na execución das obras de mellora de accesibilidade da Casa Consistorial deste municipio. Estas obras terán un custe de preto de 73.000€, dos cales a Deputación achegará 69.000€.\n“Neste caso o convenio é unha evidencia clara de que a Deputación somos o Concello dos Concellos, pois está para impulsar proxectos e obras que os municipios por si sós non poden asumir pero que son necesarias para o conxunto da veciñanza”, explicou Tomé Roca.\nTamén en materia de convenios, hoxe déuselle luz verde a unha solicitude do Concello de Outeiro de Rei para investir remanentes da obra de apertura do tramo viario para ordenación de mobilidade no casco urbano noutra actuación.\nInvestiranse preto de 30.000€ da Deputación na mellora da rúa Jesús Redondo Candal. A cantidade restante do custe desta obra será achegada polo Concello de Outeiro de Rei, que se corresponde a preto de 20.000€.\nAsí mesmo, este venres a Xunta de Goberno acordou a licitación da contratación de material eléctrico para o departamento de mantemento da Deputación de Lugo. O contrato sae a licitación por un importe máximo anual de 24.200€. Este contrato é por un ano, pero con opción a prórroga outro ano máis.


Comezan os traballos de mellora estrutural da estrada LO-20 en Logroño | Extraco\nExtraco iniciou neste mes de outubro os traballos de mellora estrutural do firme na estrada LO-20 ao seu paso por Logroño, desde o límite entre as comunidades de La Rioja e Navarra ata o cruzamento a distinto nivel entre a autovía A-13 e a rúa Madre de Dios de Logroño. Trátase dunha obra cun importante investimento que terá unha duración aproximada de 10 meses.\nA empresa deberá facer fronte á rehabilitación estrutural do firme en tronco, ramais e vías de servizo en varios puntos quilométricos da LO-20 e doutras dúas estradas, a A-12 e a A-13. En total, actuarase en 9,6 km de tronco de autovía en ambas calzadas da LO-20, en 1,4 km da A-12 e en 3,07 km da A-13. As actuacións desenvolveranse principalmente no concello de Logroño, aínda que existe unha pequena zona correspondente ao municipio de Navarrete.\nOs traballos comprenden unha importante actuación para recuperar estas vías, deterioradas polo paso do tempo e a circulación intensiva. Para iso levarase a cabo a substitución da actual capa de rodaxe, fresando e repoñendo a capa intermedia en diversas zonas das vías, así como nos principais ramais e enlaces situados dentro da zona de actuación, de titularidade estatal.\nCon esta rehabilitación, as vías gañarán en seguridade e reducirase a contaminación acústica, posto que o tráfico diario nesta zona é moi intenso.


O tratamento xudicial da violencia machista, a análise a próxima semana no Parlamento Europeo – AGE en Europa\n13 Novembro, 2015 asap, feminismo, Lidia Senra, machismo, políticas públicas, xustiza\nMulleres de diferentes colectivos participarán o día 18 nesta iniciativa organizada pola eurodeputada de AGEe Lídia Senra\nRede de Mulleres Contra os Malos Tratos de Vigo, AGAMME, Secretaría das Mulleres do SLG ou o Colexio de Psicoloxía de Galicia serán algunhas das poñentes\nSantiago de Compostela, 13 Novembro 2015. O tratamento xudicial da violencia machista chegará a próxima semana ao Parlamento Europeo. Será a través dunhas xornadas, organizadas polo Grupo Confederal da Esquerda Unitaria Europea/Esquerda Verde Nórdica (GUE/NGL), no que está integrada a eurodeputada por AGEe Lídia Senra.\nBaixo o título ‘O sesgo machista na aplicación das políticas: O caso da xustiza’, a xornada de ánálise terá lugar o mércores 18 de novembro, durante todo o día, e reunirá en Bruxelas a representantes de diferentes colectivos de mulleres e do eido da Psicoloxía e do Dereito.\nDurante a rolda de prensa de presentación de ditas xornadas, celebrada hoxe pola mañá en Santiago de Compostela, a propia eurodeputada galega Lídia Senra, acompañada por Estrela Gómez Viñas, coordenadora da Asociación Galega contra o Maltrato a Menores (AGAMME), e de Rosa Fontaíña Pazos, coordenadora da Rede de Mulleres Contra os Malos Tratos de Vigo, denunciou que os avances en materia de loita contra a desigualdade de xénero e a violencia machista “non están indo tan aló como sería desexable”.\nLídia Senra asegurou que “o machismo está tan presente nas institucións” a día de hoxe que impide que as propias Administracións que elaboran leis para loitar contra esta lacra actúen defendendo con efectividade os dereitos das mulleres. Por iso, anunciou que desde o grupo no Parlamento Europeo de GUE/NGL, “darase a batalla” e levarase á institución comunitaria a problemática actual que se vive na Galiza en relación a este asunto. “Estamos vendo como se están a aplicar políticas sempre cun sesgo machista, cando o necesario hoxe é ir cara á tolerancia cero coa violencia e desigualdade de xénero e as Administracións teñen que ser claras neste sentido, non se poden consentir actuacións como as que estamos vivindo nos últimos días no noso país por parte de persoas como o Presidente da Deputación de Ourense ou o propio presidente da Xunta de Galiza, por exemplo”.\nPresentarase unha pregunta da Comisión Europea\nLídia Senra explicou que as xornadas do día 18 en Bruxelas non están concibidas para simplemente debater, senón que desde AGEe se presentarán preguntas na Comisión Europea sobre os asuntos que se plantexen nos relatorios. “Queremos abrir debate e deixar propostas no Parlamento Europeo para seguir traballando”, recalcou.\nNeste sentido, Rosa Fontaíña Pazos destacou que nas xornadas faranse aportacións para facer visible a problemática e tamén visibilizar ás persoas que “estamos loitando contra a violencia de xénero todos os días” na Galiza. “No noso País estase desprezando ás mulleres a diario, non se está facendo caso ás asociacións, non se nos está tendo en conta. E ademais estamos escoitando a persoas con cargos políticos e responsabilidade pública moi grande facendo valoracións nada axeitadas”.\nFontaíña destacou que na aplicación da lexislación a nivel xudicial estanse producindo atrasos en sentencias que “son moi perxudiciais para as persoas”. “Querémolo contar en directo, levar a nosa realidade a Europa”. “Por un lado, as leis actuais non están dotadas de orzamentos para a súa aplicación e non se están a cumprir, polo que é necesario un cambio”, enfatizou. E por outro lado, chamou tamén a preguntarse o que pode haber detrás dos continuos casos de violencia machista. “Alguén se preguntou algunha vez por que as mulleres moitas veces non queren declarar despois de denunciar á súa parella ou de que esta sexa detida por un caso de violencia machista? A lei permite que o suposto delincuente hoxe en día poida facer unha chamada desde os calabozos secreta para dicir onde está. O que está pasando é que eles fan esa chamada ás mulleres ameazándoas con que se falan irán a por elas. Logo, estamos retrocedendo nesta materia co beneplácito nalgúns casos das políticas lexislativas e dos tribunais”. “Vivimos auténticas barbaridades cotiás”, dixo.\nPola súa banda, Estrela Gómez explicou que no Estado español hai unha práctica xudicial que considera que cando unha nai presenta unha denuncia contra o pai dos seus fillos, o testemuño que poidan dar as nenas e nenos vai ser falso por estar influenciado pola nai. “As Administracións non toman en serio ás mulleres”, denunciou. Ademais, tamén fixo fincapé en que mentres no 2014 o Comité de Nacións Unidas condenou ao Estado español por non estar a ter unha resposta axeitada ante a violencia de xénero, o Estado “segue sen facer nada”. “É unha burla”.\nPara Gómez, é importante que isto chegue ao Parlamento Europeo, xa que o problema do sesgo machista nas institucións “é global”. “O marco normativo non sempre está correlacionado coa práctica xudicial”, insistiu. Así, defendeu que todas as nenas e nenos teñen dereito a ser escoitados en condicións óptimas e sen embargo estamos asistindo a interrogatorios policiais, que poden tardar ata 12 meses en producirse despois dunha denuncia e en espazos intimidatorios. “Con estas prácticas o testemuño infantil está sendo negado en casos de violencia machista, o propio sistema impide que se produzan testemuños válidos”. “Ningún Estado pode permitir que o maltrato sexa unha práctica” e temos que avanzar neste sentido”, dixo.\nPara ditas xornadas desprazaranse a próxima semana ata Bruxelas, ademais da propia Estrela Gómez e de Rosa Fontaíña Pazos, outras destacadas integrantes dos movementos a prol da igualdade de xénero en Galiza como son María Ferreiro, Responsábel da Secretaría das Mulleres do SLG; ou Rosa Álvarez Prada, actual Decana do Colexio Oficial de Psicoloxía de Galicia. Con elas abordaranse aspectos como as dificultades das vítimas de violencia machista nos procesos xudiciais; a situación das nenas e nenos e adolescentes nos procedementos xudiciais deste tipo; a situación no medio rural a este respecto; ou a necesaria mirada psicolóxica para unha abordaxe integral da violencia machista contra as mulleres.\nNas xornadas tamén intervirán Sonia Vaccaro, psicóloga experta en vitimoloxía e violencia de xénero, que falará sobre a utilización do SAP na xustiza como outra forma de violencia; e Lorena Garrido Jiménez, profesora e investigadora do Grupo Antígona, pertencente á Facultade de Dereito da Universidade Autónoma de Barcelona, que abordará a cuestión do dereito androcéntrico como reto pendente.\nAs xornadas serán introducidas tamén, ademais de por Lídia Senra, pola eurodeputada de Izquierda Unida-Izquierda Plural no GUE/NGL Ángela Vallina.